SL Uradni list Evropske unije L 282/52

ODLOČBA KOMISIJE

z dne 12. oktobra 2006

o programih za izkoreninjenje in spremljanje nekaterih bolezni živali, za preprečevanje zoonoz, spremljanje TSE pa tudi za izkoreninjenje BSE in praskavca, ki so v letu 2007 upravičeni do finančnega prispevka Skupnosti

(notificirano pod dokumentarno številko C(2006) 4784)

(2006/687/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) ter zlasti člena 24(5) in člena 32 Odločbe,

ob upoštevanju naslednjega:

(1) Nekatere države članice so Komisiji predložile programe, za katere želijo prejeti finančni prispevek Skupnosti. Navedeni programi zadevajo izkoreninjenje in nadzor nekaterih bolezni živali, programe pregledov, namenjene preprečevanju zoonoz, programe za nadzor nekaterih oblik transmisivnih spongiformnih encelofalopatij (TSE) ter programe za izkoreninjenje govejih spongiformnih encefalopatij (BSE) in praskavca.

(2) V skladu s členom 3(2)(a) Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (2) je treba programe za izkoreninjenje in nadzor bolezni živali (veterinarski ukrepi) financirati iz Evropskega kmetijskega jamstvenega sklada. Za namene finančnega nadzora je treba uporabljati člene 9, 36 in 37 navedene uredbe.

(3) Uredba (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (3) določa pravila za spremljanje in izkoreninjenje raznih oblik TSE pri živalih iz vrst govedi, ovac in koz.

(4) Pri pripravi seznamov programov za izkoreninjenje in spremljanje bolezni živali, seznama programov pregledov, namenjenih preprečevanju zoonoz, in seznama programov za izkoreninjenje in spremljanje nekaterih oblik transmisivnih spongiformnih encefalopatij (TSE), ki so upravičeni do finančnega prispevka Skupnosti za leto 2007, ter predlagane stopnje in najvišjega zneska prispevka za vsak program je treba upoštevati korist vsakega ukrepa v programih za Skupnost, njegovo skladnost s tehničnimi določbami ustrezne veterinarske zakonodaje Skupnosti in obseg razpoložljivih odobrenih proračunskih sredstev.

(5) Države članice so Komisiji posredovale podatke, ki ji omogočajo oceno koristi za Skupnost v primeru zagotovitve finančnega prispevka za programe za leto 2007.

(6) Komisija je preučila vsak predloženi program z veterinarskega in s finančnega vidika in sklenila, da je treba navedene programe vključiti v sezname programov, ki so v letu 2007 upravičeni do finančnega prispevka iz Skupnosti.

(7) Glede na pomembnost navedenih programov za varovanje javnega zdravja in zdravja živali kakor tudi obvezno uporabo v vseh državah članicah v primeru programov TSE je treba zagotoviti najprimernejšo raven finančne pomoči Skupnosti.

(8) Zato je primerno sprejeti seznam programov, ki so v letu 2007 upravičeni do finančnega prispevka Skupnosti, ter določiti predlagane stopnje in najvišji znesek navedenih prispevkov.

(9) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

1. Programi za izkoreninjenje in spremljanje bolezni živali, navedeni v Prilogi I, so v letu 2007 upravičeni do finančnega prispevka Skupnosti.

2. Za vsak program iz odstavka 1 veljata predlagana stopnja in najvišji znesek finančnega prispevka Skupnosti, kakor je določeno v Prilogi I.

Člen 2

1. Programi pregledov, namenjeni preprečevanju zoonoz, ki so navedeni v Prilogi II, so v letu 2007 upravičeni do finančnega prispevka Skupnosti.

2. Za vsak program iz odstavka 1 veljata predlagana stopnja in najvišji znesek finančnega prispevka Skupnosti, kakor je določeno v Prilogi II.

Člen 3

1. Programi za spremljanje TSE (BSE in praskavca), navedeni v Prilogi III, so upravičeni do finančnega prispevka Skupnosti v letu 2007.

2. Za vsak program iz odstavka 1 veljata predlagana stopnja in najvišji znesek finančnega prispevka Skupnosti, kakor je določeno v Prilogi III.

Člen 4

1. Programi za izkoreninjenje BSE, navedeni v Prilogi IV, so upravičeni do finančnega prispevka Skupnosti v letu 2007.

2. Za vsak program iz odstavka 1 veljata predlagana stopnja in najvišji znesek finančnega prispevka Skupnosti, kakor je določeno v Prilogi IV.

Člen 5

1. Programi za izkoreninjenje praskavca, navedeni v Prilogi V, so upravičeni do finančnega prispevka Skupnosti v letu 2007.

2. Za vsak program iz odstavka 1 veljata predlagana stopnja in najvišji znesek finančnega prispevka Skupnosti, kakor je določeno v Prilogi V.

Člen 6

Ta odločba je naslovljena na države članice.

V Bruslju, 12. oktobra 2006 Za Komisijo Markos KYPRIANOU Član Komisije

(1) UL L 224, 18.8.1990, str. 19. Odločba, kakor je bila nazadnje spremenjena z Odločbo 2006/53/ES (UL L 29, 2.2.2006, str. 37).

(2) UL L 209, 11.8.2005, str. 1. Uredba, kakor je bila nazadnje spremenjena z Uredbo (ES) št. 320/2006 (UL L 58, 28.2.2006, str. 42).

(3) UL L 147, 31.5.2001, str. 1. Uredba, kakor je bila nazadnje spremenjena z Uredbo Komisije (ES) št. 1041/2006 (UL L 187, 8.7.2006, str. 10).

PRILOGA I Seznam programov za izkoreninjenje in spremljanje bolezni živali iz člena 1(1) Stopnja in najvišji znesek finančnega prispevka Skupnosti Bolezen Država članica Stopnja Najvišji znesek (EUR) Bolezen Aujeszkega Belgija 50 % 250 000 Španija 50 % 350 000 Bolezen modrikastega jezika Španija 50 % 4 900 000 Francija 50 % 160 000 Italija 50 % 1 300 000 Portugalska 50 % 600 000 Goveja bruceloza Španija 50 % 3 500 000 Irska 50 % 1 100 000 Italija 50 % 2 000 000 Ciper 50 % 95 000 Poljska 50 % 300 000 Portugalska 50 % 1 600 000 Združeno kraljestvo (1) 50 % 1 100 000 Goveja tuberkuloza Španija 50 % 3 000 000 Italija 50 % 2 500 000 Poljska 50 % 1 100 000 Portugalska 50 % 450 000 Klasična prašičja kuga Nemčija 50 % 800 000 Francija 50 % 500 000 Luksemburg 50 % 35 000 Slovenija 50 % 25 000 Slovaška 50 % 400 000 Enzootska goveja levkoza Estonija 50 % 20 000 Italija 50 % 400 000 Latvija 50 % 35 000 Litva 50 % 135 000 Poljska 50 % 2 300 000 Portugalska 50 % 225 000 Ovčja in kozja bruceloza (B. melitensis) Grčija 50 % 650 000 Španija 50 % 5 000 000 Francija 50 % 200 000 Italija 50 % 4 000 000 Ciper 50 % 120 000 Portugalska 50 % 1 600 000 Poseidom (2) Francija (3) 50 % 50 000 Steklina Češka 50 % 490 000 Nemčija 50 % 850 000 Estonija 50 % 925 000 Latvija 50 % 1 200 000 Litva 50 % lastno ozemlje; 100 % mejna območja 600 000 Madžarska 50 % 1 850 000 Avstrija 50 % 185 000 Poljska 50 % 4 850 000 Slovenija 50 % 375 000 Slovaška 50 % 500 000 Finska 50 % 112 000 Afriška prašičja kuga/Klasična prašičja kuga Italija 50 % 140 000 Vezikularna bolezen prašičev Italija 50 % 120 000 Aviarna influenca Belgija 50 % 66 000 Češka 50 % 74 000 Danska 50 % 160 000 Nemčija 50 % 243 000 Estonija 50 % 40 000 Grčija 50 % 42 000 Španija 50 % 82 000 Francija 50 % 280 000 Irska 50 % 59 000 Italija 50 % 510 000 Ciper 50 % 15 000 Latvija 50 % 15 000 Litva 50 % 12 000 Luksemburg 50 % 10 000 Madžarska 50 % 110 000 Malta 50 % 5 000 Nizozemska 50 % 126 000 Avstrija 50 % 42 000 Poljska 50 % 87 000 Portugalska 50 % 121 000 Slovenija 50 % 32 000 Slovaška 50 % 21 000 Finska 50 % 27 000 Švedska 50 % 130 000 Združeno kraljestvo 50 % 275 000 Skupaj 55 581 000 (1) Združeno kraljestvo, samo kar zadeva Severno Irsko. (2) Osrčnikova vodenica, babezioza in goveja anaplazmoza, ki jih prenašajo insekti prenašalci v francoskih prekomorskih departmajih. (3) Francija, samo kar zadeva Guadeloupe, Martinik in Réunion.

PRILOGA II Seznam programov pregledov, namenjenih preprečevanju zoonoz iz člena 2(1) Stopnja in najvišji znesek finančnega prispevka Skupnosti Zoonoza Država članica Stopnja Najvišji znesek (EUR) Salmoneloza Belgija 50 % 660 000 Češka 50 % 330 000 Danska 50 % 250 000 Nemčija 50 % 175 000 Estonija 50 % 27 000 Grčija 50 % 60 000 Španija 50 % 2 000 000 Francija 50 % 875 000 Irska 50 % 175 000 Italija 50 % 320 000 Ciper 50 % 40 000 Latvija 50 % 60 000 Madžarska 50 % 60 000 Nizozemska 50 % 1 350 000 Avstrija 50 % 80 000 Poljska 50 % 2 000 000 Portugalska 50 % 450 000 Slovaška 50 % 205 000 Skupaj 9 117 000

PRILOGA III Seznam programov za spremljanje TSE iz člena 3(1) Stopnja in najvišji znesek finančnega prispevka Skupnosti Bolezen Država članica Stopnja opravljenih hitrih in razločevalnih testov Najvišji znesek (EUR) TSE Belgija 100 % 2 084 000 Češka 100 % 1 059 000 Danska 100 % 1 680 000 Nemčija 100 % 11 307 000 Estonija 100 % 233 000 Grčija 100 % 1 827 000 Španija 100 % 10 237 000 Francija 100 % 24 815 000 Irska 100 % 6 755 000 Italija 100 % 3 375 000 Ciper 100 % 348 000 Latvija 100 % 312 000 Litva 100 % 645 000 Luksemburg 100 % 146 000 Madžarska 100 % 784 000 Malta 100 % 90 000 Nizozemska 100 % 5 112 000 Avstrija 100 % 1 759 000 Poljska 100 % 3 744 000 Portugalska 100 % 2 115 000 Slovenija 100 % 308 000 Slovaška 100 % 1 088 000 Finska 100 % 839 000 Švedska 100 % 2 020 000 Združeno kraljestvo 100 % 6 781 000 Skupaj 89 463 000

PRILOGA IV Seznam programov za izkoreninjenje BSE iz člena 4(1) Stopnja in najvišji znesek finančnega prispevka Skupnosti Bolezen Država članica Stopnja Najvišji znesek (EUR) BSE Belgija 50 % izločitev 50 000 Češka 50 % izločitev 750 000 Danska 50 % izločitev 51 000 Nemčija 50 % izločitev 500 000 Estonija 50 % izločitev 98 000 Grčija 50 % izločitev 750 000 Španija 50 % izločitev 713 000 Francija 50 % izločitev 50 000 Irska 50 % izločitev 800 000 Italija 50 % izločitev 150 000 Luksemburg 50 % izločitev 100 000 Nizozemska 50 % izločitev 60 000 Avstrija 50 % izločitev 48 000 Poljska 50 % izločitev 328 000 Portugalska 50 % izločitev 305 000 Slovenija 50 % izločitev 25 000 Slovaška 50 % izločitev 250 000 Finska 50 % izločitev 25 000 Združeno kraljestvo 50 % izločitev 347 000 Skupaj 5 400 000